เจริญพุทธมนต์ ในหลวง พระราชินีในร.9
บริเวณพระลาน พระราชวังดุสิต นายกฯประธาน พสกนิกรแน่น,อิ่มบุญถ้วนหน้า พสกนิกรพร้อมใจ ใส่เสื้อเหลืองร่วมพิธีบำเพ็ญพระราชกุศลอุทิศถวาย ในหลวงรัชกาลที่ 9 และเจริญพระพุทธมนต์ ถวายพระพรชัยมงคล สมเด็จพระนางเจ้าฯ พระบรมราชินีนาถ ในรัชกาลที่ 9 และสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 28 ก.ค.2561 ณ พระลานพระราชวังดุสิต โดยมีการอัญเชิญ พระพุทธมณีรัตนปฏิมากร (พระแก้วมรกตน้อย) พระพุทธรูปสำคัญมาประดิษฐานเป็นพระประธาน ขณะที่สมเด็จพระวันรัต เป็นประธานฝ่ายสงฆ์ ส่วน พล.อ.ประยุทธ์ เป็นประธานฝ่ายฆราวาส นำ ครม.และเหล่าข้าราชการร่วมพิธี,ตามที่สมเด็จพระเจ้าอยู่หัว ทรงพระกรุณา โปรดเกล้าฯ ให้จัดพิธีบำเพ็ญพระราชกุศลอุทิศถวาย พระบาทสมเด็จพระปรมินทรมหาภูมิพลอดุลยเดช บรมนาถบพิตร และเจริญพระพุทธมนต์ ถวายพระพร ชัยมงคล สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 28 กรกฎาคม 2561 การนี้ได้ทรงพระกรุณาโปรดเกล้าฯให้อัญเชิญพระพุทธมณีรัตนปฏิมากร (พระแก้วมรกตน้อย) พระพุทธรูปสำคัญมาประดิษฐานเป็นพระประธานในพิธี,ผู้สื่อข่าวรายงานว่า ตลอดช่วงบ่ายวันที่ 21 ก.ค. ประชาชนจากทั่วทุกสารทิศหลั่งไหลเข้ามาในบริเวณพระลานพระราชวังดุสิตอย่างต่อเนื่อง โดยเมื่อเดินทางมาถึง ทุกคนที่ส่วนใหญ่สวมใส่เสื้อสีเหลือง และสีขาวต้องแสดงบัตรประจำตัวประชาชน เพื่อผ่านจุดคัดกรองที่ตั้งอยู่บริเวณโดยรอบพื้นที่จัดงาน 3 จุด ได้แก่ จุดคัดกรองฝั่งตรงข้ามกองบัญชาการตำรวจนครบาล จุดคัดกรองฝั่งตรงข้ามวัดเบญจมบพิตรฯ และจุดคัดกรองบริเวณถนนอู่ทองใน ตามระเบียบมาตรการรักษาความปลอดภัย โดยจะมีเจ้าหน้าที่ตำรวจและจิตอาสาคอยอำนวยความสะดวก ทั้งนี้ ประชาชนเมื่อเข้ามาในพื้นที่จัดงานแล้ว จะได้รับหนังสือสวดมนต์พระราชทาน และเข้ามาจับจองเก้าอี้ภายในเต็นท์ ที่ติดตั้งจอแอลอีดีขนาดใหญ่ ไฟฟ้าส่องสว่าง และมานั่งรอในเต็นท์ด้วยอาการสำรวม,กระทั่งเวลา 17.50 น. พล.อ.ประยุทธ์ จันทร์โอชา นายกรัฐมนตรี ประธานฝ่ายฆราวาส เดินทางมาถึงพระลานพระราชวังดุสิต และนำพวงมาลัยวางหน้าพระบรมราชานุสรณ์ พระบาทสมเด็จพระจุลจอมเกล้าเจ้าอยู่หัว จุดธูปเทียนเครื่องทองน้อยถวายราชสักการะ ก่อนไปยังปะรำพิธี โดยมีสมเด็จพระวันรัต เป็นประธานฝ่ายสงฆ์ และพระสงฆ์ 243 รูป ที่มาสวดบำเพ็ญพระราชกุศล รวมถึงคณะรัฐมนตรีพร้อมคู่สมรส ข้าราชการ ตลอดจนประชาชนมาร่วมในพิธี,ต่อมา พล.อ.ประยุทธ์จุดธูปเทียนเครื่องนมัสการบูชาพระพุทธมณีรัตนปฏิมากร จุดธูปเทียนเครื่องทองน้อยถวายราชสักการะพระบรมฉายาลักษณ์ พระบาทสมเด็จพระปรมินทรมหาภูมิพลอดุลยเดช บรมนาถบพิตร กราบและเปิดกรวยกระทงดอกไม้ธูปเทียนแพหน้าพระฉายาลักษณ์ สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จ พระเจ้าอยู่หัว จากนั้น สมเด็จพระวันรัต ประธานสงฆ์ให้ศีล พระสงฆ์ 243 รูปสวดมาติกา พล.อ.ประยุทธ์และข้าราชการชั้นผู้ใหญ่ทอดผ้าไตรพระสงฆ์ กรวดน้ำ ก่อนพระสงฆ์จะสวดเจริญพระพุทธมนต์ถวายสมเด็จพระบูรพมหากษัตริยาธิราช พระสยาม เทวาธิราช และพระบาทสมเด็จพระปรมินทรมหาภูมิพลอดุลยเดช บรมนาถบพิตร และเจริญพระพุทธมนต์ถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จ พระเจ้าอยู่หัว,เมื่อ พล.อ.ประยุทธ์และข้าราชการชั้นผู้ใหญ่ ประเคนจตุปัจจัยไทยธรรมพระสงฆ์ครบ ได้กราบที่หน้าเครื่องนมัสการ กราบที่หน้าพระบรมฉายาลักษณ์ พระฉายาลักษณ์ จากนั้น พล.อ.อ.เกษม อยู่สุข หัวหน้าสำนักงานราชเลขานุการในพระองค์ฯ กราบพระพุทธมณีรัตนปฏิมากรที่โต๊ะหมู่บูชา อัญเชิญพระพุทธมณีรัตนปฏิมากรขึ้นพระราชยานไปยังรถยนต์พระประเทียบ กลับไปประดิษฐาน ณ พระที่นั่งอัมพรสถาน พระราชวังดุสิต
อิ่มบุญถ้วนหน้า พสกนิกรพร้อมใจ ใส่เสื้อเหลืองร่วมพิธีบำเพ็ญพระราชกุศลอุทิศถวาย ในหลวงรัชกาลที่ 9 และเจริญพระพุทธมนต์ ถวายพระพรชัยมงคล สมเด็จพระนางเจ้าฯ พระบรมราชินีนาถ ในรัชกาลที่ 9 
พิธีบำเพ็ญพระราชกุศล,ในหลวง รัชกาลที่9,เจริญพุทธมนต์,พระลานพระราชวังดุสิต,ข่าวหน้า1,ข่าวทั่วไป